אינסטגרם

אינסטגרם (באנגלית: Instagram) הוא יישום חינמי אמריקאי ורשת חברתית עצמאית לשיתוף תמונות וסרטוני וידאו קצרים של עד דקה, כאשר כל שיתוף נקרא "רשומה" (Post), שמאז 2012 מפותחת על ידי הבעלים מטא. היישום מאפשר למשתמשים לצלם תמונות או סרטונים, ולאחר מכן לשתף אותם ברשתות החברתיות האחרות (פייסבוק, טוויטר, טאמבלר) או בדואר אלקטרוני. וכן לעקוב אחרי משתמשים אחרים באמצעות הרשת החברתית של אינסטגרם, שם ניתן לצפות ולהגיב על פוסטים של אנשים אחרים. עוד מאפשר היישום הוספה של מסננים גרפיים שונים המשדרגים את חזות הפוסטים ומעניקים להם מראה שונה. בשנים האחרונות נוספו כלים כגון: "סטורי" - סרטון/תמונה שניתן לצפות בהם למשך 24 שעות, "רילס" - סרטונים שמורכבים מכמה סרטונים או תמונות עד 30 שניות, ואופציה לרכוש פריטים בחנויות בתוך האפליקציה. אינסטגרם נוצרה בשנת 2010 בסן פרנסיסקו, קליפורניה, תוך כדי פיתוח יישום אחר לסלולר בשם burbn. מפתחיה, קווין סיסטרום ומייק קריגר, פיתחו תחילה יישום חדשני מבוסס HTML5 שתוכנן לספק מגוון שירותים מבוססי מיקום. בשלב מסוים במהלך הפיתוח החליטו השניים כי burbn כבד מדי ומסורבל וכי אם ברצונם להצליח, עליהם להתמקד בתחום אחד בלבד מתוך שלל האפשרויות שמציע היישום. הם החלו בפיתוח אבטיפוס המתמקד באפשרויות הצילום בלבד שהציעה burbn והחליטו לקרוא לה בשם "אינסטגרם" (Instagram) מלשון "מיידי" באנגלית (instant) ו־telegram - מברק. פיתוח היישום החדש, אינסטגרם, ארך שמונה שבועות בלבד, זאת לאחר שהתשתית כבר הייתה קיימת. היישום הושק באוקטובר 2010 למכשירי אייפון, ‏אייפד ו-אייפוד טאץ' מתוצרת אפל. באפריל 2012 נוספה האפשרות להפעילה במכשירים מבוססי מערכת ההפעלה אנדרואיד. בדצמבר 2010 דיווחה אינסטגרם על מיליון משתמשים רשומים לאינסטגרם. ביוני 2011 דווח על חמישה מיליון משתמשים, ובאותה שנה בחודש ספטמבר דיווחה החברה על עשרה מיליון משתמשים. במרץ 2012 מנתה הרשת החברתית 25 מיליון משתמשים רשומים. במרץ 2014 דיווחה החברה כי הגיעה ל-200 מיליון משתמשים רשומים. ביולי 2011 הודיעה אינסטגרם כי עד תאריך זה הועלו לרשת 100 מיליון תמונות באמצעות היישום. באוגוסט 2011 דווח כי הועלו עד זמן זה 150 מיליון תמונות. באפריל 2012 הודיעה פייסבוק כי היא קונה את חברת אינסטגרם, שבה 13 עובדים בלבד, תמורת מיליארד דולר. ביוני 2013 הודיעה פייסבוק על שדרוג האפליקציה שמעתה תוכל לתמוך ביצירת סרטונים קצרים בני 15 שניות. באוגוסט 2016 הושק פיצ'ר "Instagram Stories" (סיפורי אינסטגרם) המאפשר למשתמשים לשתף "רגעים" שנמחקים בתוך 24 שעות. ובהמשך הורחבו האפשרויות בפיצ'ר זה. בנובמבר 2017 נוספה לאפליקציה תמיכה מלאה לעברית. בספטמבר 2018 הודיעו מייסדי אינסטגרם, קווין סיסטרום ומייק קריגר, על החלטתם לפרוש מהחברה. במקומם מונה אדם מוסרי לעמוד בראש פעילות אינסטגרם. במרץ 2019 הושק פיצ'ר "Instagram Checkout" המאפשר למשתמשים לבצע רכישות הישר דרך האפליקציה. בשנת 2021 השיקה פייסבוק גרסה "רזה" לאפליקציית אינסטגרם, בשם "אינסטגרם לייט", אשר מיועדת עבור שווקים מתפתחים ברחבי העולם. האפליקציה, פותחה במרכז המחקר והפיתוח של פייסבוק בישראל. לאחר ביקורת, פייסבוק השהתה פיתוח גרסת אינסטגרם לילדים. נכון לינואר 2022 הועלו לרשת למעלה מ-50 מיליארד תמונות וכ-1,074 תמונות חדשות מועלות לאתר כל שנייה. היישום בנוי בסגנון הרשת החברתית טוויטר, כלומר המשתמש יכול לבחור אחרי אילו אנשים הוא רוצה "לעקוב" וכך לראות את התמונות והסרטונים שהם משתפים בדף הפיד שלו. בנוסף, יכול המשתמש בעצמו לשתף תמונות שצילם, להחיל עליהם מספר פילטרים המשפרים את חזות התמונה ולשתף באמצעות היישום במגוון רחב של אפשרויות הכוללות את הרשתות החברתיות, דואר אלקטרוני ושירותים נוספים מבוססי מיקום. לאחר ההורדה מחנות היישומים ורישום המשתמש היישום מוכן לשימוש. בתחילת השימוש ניתן לבחור מנין לייבא חברים על מנת שחוויית השיתוף תהיה שלמה ומקיפה יותר. היישום מורכב מחמש לשוניות: FEED: דף הבית של היישום שבו יכול המשתמש לראות את התמונות והסרטונים של כל האנשים שאחריהם בחר לעקוב. EXPLORE: המשתמשים באינסטגרם בוחרים את התמונות הפופולריות ביותר של משתמשי האפליקציה ואלו מוצגות בדף אחד. SHARE: דף זה מאפשר למשתמשים לשתף את התמונות שלהם. ניתן לצלם תמונות חדשות באמצעות היישום או להשתמש בתמונה מספריית התמונות בטלפון החכם. לאחר בחירת הפילטר הרצוי לתמונה, ניתן ללחוץ על ה-V הירוק ומשם לעבור לאפשרויות השיתוף. NEWS: דף המרכז את כל העדכונים של רשת האינסטגרם: מי אהב את התמונות של המשתמש, מי הגיב לו ומי התחיל לעקוב אחריו. USER: דף הגדרות המשתמש, בו ניתן להזמין חברים, לצפות בתמונות שהמשתמש אהב ולערוך את הפרופיל. יש אפשרות לבחור בין חשבון גלובלי (פתוח לכולם), לחשבון פרטי (חשבון שרק מי שבעליו מאשר יכול לראות את מה שמועלה) ולחשבון עסקי. יש אפשרות להתכתב באינסטגרם ב'צאט הדומה לוואטסאפ. באותה לשונית של צ'אט הוסיפה אינסטגרם בשנת 2023 את האפשרות לכתוב פתק עם כמה מילים (עד 60 תווים). ולמשתמשים יש את האפשרות לענות אחד לשני על הפתקים. יש אפשרות שרק אנשים מסוימיים (הקלוז) ישראו את אותו הפתק. חברים קרובים (close/קלוז) אלה אנשים מסוימיים אותם יכול המשתמש לבחור ולהציג רק להם סטורים מסוימיים ופתקים מסוימיים. אינסטגרם סטורי הוא פיצ'ר באינסטגרם שמאפשר למשתמשים לפרסם תמונות, או וידאו שאורכו עד 15 שניות בנוסף לפוסטים שהם מעלים לפרופילים שלהם. לסטורי יש דמיון לכתיבת זיכרונות או ליומן בעל ממד חזותי. הָסְטוֹרִי מעניק תחושה שהוא חושף את מה שקורה עכשיו בחיים האמתיים, את מה שקורה מאחורי הקלעים. הסטורי נותן לעוקבים ולחברים של משתמש מסוים לראות מה קורה בחיים שלו אם הם מעוניינים בכך מבלי שכל מה שקורה יופיע בפיד לעוקבים ולחברים שאינם מעוניינים בכך. הָסְטוֹרִי נמצא בעמוד הבית מהצד העליון בתוך תבנית מעגלית עם תמונת הפרופיל של האנשים שהעלו אותו. הָסְטוֹרִי נמחק אוטומטית אחרי 24 שעות, אלא אם המשתמשים מחליטים להגדיר אותו כהיילייט. לפי נתונים שפרסמה אינסטגרם ב-2017, יותר מ-300 מיליון אנשים משתמשים בסטורי כל יום. משתמשי הרשת החברתית יכולים לראות מי ראה את הָסְטוֹרִי שלהם. הרעיון של פוסט המפורסם לזמן מוגבל היה קיים במקור בסנאפצ'אט, והופיע רק מאוחר יותר באינסטגרם, פייסבוק ו-וואטסאפ. אפשר לערוך את הָסְטוֹרִי ולהוסיף לו מסננים וטקסט. הָסְטוֹרִי מעצים את השימוש האוטוביוגרפי ברשתות החברתיות. בנוסף, ניתן לעשות בסטורי שימוש עיתונאי, ולדווח על מה שקורה בזמן אמת בדומה לשימוש בטוויטר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להוסיף מידע ממחקרים על השפעת היישום על המשתמשים (אנ'). הגידול המהיר במספר משתמשי היישום והפופולריות הגוברת בקרב משתמשיו, גרמו להשפעה במגוון תחומים. בתערוכת Instaart (אוצרים: מייקי חפץ וחן ג'יין זוהר) בתל אביב הוצגו 300 יצירות של 100 אנשים, אשר נוצרו כולן באמצעות היישום ונועדו להציג פיסות מציאות שונות. הדעות חלוקות בקרב צלמים מקצועיים על ההשפעות של אינסטגרם על האמנות. מצד אחד, ישנם צלמים מקצועיים אשר משתמשים בעצמם באפשרויות הרבות שמציעה להם אינסטגרם. אך מצד שני, ישנם צלמים אשר דעתם על אמנות האינסטגרם היא שלילית, והם טוענים כי כל תמונה אשר תעובד באינסטגרם, תצא יפה בשל מגוון הפילטרים הרחב שמציע היישום, ובעקבות זאת הערך של הצילום האמנותי המקצועי יורד. הכניסה של יישום אינסטגרם לתחום הפרסום והשיווק היה בלתי נמנע וזאת בשל הפופולריות ההולכת וגוברת שלו. ההצלחה המסחררת של היישום הובילה גופים מסחריים שונים להשתמש בה לפרסום תמונות של מוצרי המותגים שלהם וכן של המסר של המותגים שלהם. הפרסום ביישום נעשה גם באמצעות המשתמשים הפרטיים אשר מצלמים תמונות של המותגים השונים ומשתפים אותם ברשת. רשת CBS השתמשה באינסטגרם על מנת לפרסם את סדרת הטלוויזיה NCIS: לוס אנג'לס. הרשת ביקשה מצופיה להוריד את היישום, לעקוב אחר התוכנית ולאחריה לפרסם ולשלוח תמונות מסביבת מגוריהם כאשר בתום התחרות תיבחר תמונה מנצחת אשר תזכה להופיע בפרק הסיום של העונה. בשנים האחרונות תוכניות רבות פתחו עמודי אינסטגרם רשמיים במטרה לפרסם את הסדרה שלהם ולהעלות עדכונים בנוגע לדוגמה לחברת נטפליקס בבעלותה כמאות חשבונות אינסטגרם שונים של הסדרות שלהם לדוגמה לוציפר (סדרת טלוויזיה), רעבים (סדרת טלוויזיה) גוף מסחרי נוסף שיצא בקמפיין אינסטגרמי הוא מותג האופנה טופשופ, במהלכו יכולים קוני הרשת להצטלם בחנויות הרשת שהם לבושים בבגדי המותג, לבחור את אחד מהמסננים של היישום, לפרסם את התמונה בפייסבוק שלהם ושל המותג ולבסוף לקבל את התמונה על גבי גלויה מודפסת. האינסטגרם משך אליו גם ידוענים אשר בעברם נהגו לקדש את פרטיותם. בעוד שמרבית המפורסמים לא משתפים פעולה ואף מתחמקים ומתעמתים עם צלמי הפפראצי, הם מעלים לרשת האינסטגרם תמונות מרגעים אישיים בחייהם. בישראל אחת הדוגמאות הבולטות ביותר היא בר רפאלי, שלא אחת התעמתה עם צלמים שניסו לצלם אותה בפעולות יומיומיות ופרטיות. לרפאלי יש חשבון אינסטגרם שבו היא משתפת את העוקבים אחריה במסעותיה בעולם, בתחביביה ובחיי הפנאי שלה. יש לה יותר משלושה מיליון עוקבים, ולפי דו"ח של חברת הניטור והמדידה SpyTheNet לחודש מרץ 2017, שפורסם באתר איגוד האינטרנט הישראלי, היא דורגה במקום השני ברשימת הישראלים המשפיעים באינסטגרם, (אחרי אנה זק) נכון לאוגוסט 2021 גל גדות היא בראש רשימת הישראלים הנעקבים ביותר באינסטגרם עם יותר מ-58 מיליון עוקבים. גם פוליטיקאים ישראלים מפרסמים תמונות באמצעות היישום, ובהם ראש הממשלה בנימין נתניהו עם יותר ממיליון עוקבים, והוא הפוליטיקאי הישראלי עם הכי הרבה עוקבים. אלפי משווקים משתמשים ברשת החברתית על מנת לשווק את החברות העובדות איתם. לעיתים חנויות בגדים מפרסמות את מרכולתן על ידי תמונות, תוך הפניית הלקוחות לאתר החנות לרכישת הבגדים. במאי 2017 פורסם מחקר של החברה המלכותית לבריאות הציבור של בריטניה שהעלה שהשימוש התכוף במדיה חברתית עשוי להוביל למשבר נפשי בקרב צעירים. מהמחקר עלה ששימוש בשתי הפלטפורמות החברתיות: אינסטגרם, שבבעלות פייסבוק, וסנאפצ'ט - מקדמים בעיות נפשיות בקרב המשתמשים יותר מכל האחרות. הסיבה לכך, לטענת החוקרים, היא שמדובר בשירותים מבוססי תמונות המעודדים את המשתמש לשוות את עצמו לאחרים. בשנת 2021 חשפה פרנסס האוגן, עובדת לשעבר בפייסבוק, חשפה עשרות אלפי מסמכים פנימיים של פייסבוק בפני הוועדה לניירות ערך ולבורסות בארצות הברית ובפני העיתון "וול סטריט ג'ורנל" שבהם נכתב בין השאר שלפי מחקרים פנימיים של פייסבוק, "32% מבנות נוער אמרו שכשהרגישו רע עם הגוף שלהן, אינסטגרם גרמה להן להרגיש יותר גרוע". עוד הוצג כי בקרב בני נוער שדיווחו על מחשבות אובדניות, 13% מהמשתמשים הבריטים ו-6% מהאמריקאים תלו את הבעיה באינסטגרם. בשנת 2022, התייחס היזם המיליארדר אילון מאסק לחברה באומרו כי היא "מעצימה רגשות קנאה". ישנם בהתאם מחקרים רבים ומומחים רבים אחרים הגורסים כי שימוש במדיה חברתית, ובמיוחד שימוש התמכרותי, מחזק רגשות קנאה. יש גם מי שטענו כי העצמת הקנאה היא כלי בידי אינסטגרם ורשתות מדיה חברתית אחרות לשם עידוד יתר-צרכנות. חשבונות האינסטגרם הנעקבים ביותר חשבונות האינסטגרם הישראליים הנעקבים ביותר הפוסטים האהובים ביותר באינסטגרם אתר האינטרנט הרשמי של אינסטגרם (בשפות מרובות) אינסטגרם, ברשת החברתית פייסבוק אינסטגרם, ברשת החברתית אקס (טוויטר) אינסטגרם, ברשת החברתית אינסטגרם אינסטגרם, ברשת החברתית LinkedIn אינסטגרם, סרטונים בערוץ היוטיוב אינסטגרם, הבלוג הרשמי אורי אליאבייב, אינסטגרם תאפשר לחברות לפרסם פרסומות מבוססות וידאו, באתר גאדג'טי, 1 בנובמבר 2014 רותה קופפר, #ללא_פילטר | הילדות עברו לחיות באינסטגרם. מה הן עושות שם?, באתר הארץ, 13 בנובמבר 2014 רועי כהן, אינסטגרם בפייס: מכת בכורות, באתר ישראל היום, 11 באפריל 2012 יונתן רוה, איך עושים מטעות מיליונים: סיפור ההצלחה של Instagram‏, באתר TheMarker‏, 18 באוגוסט 2011 יובל סער, איך הפך אינסטגרם, יישום לצילום בטלפון הסלולרי, לרשת חברתית, באתר הארץ, 15 באוגוסט 2011 אודליה כהן‏, Instagram: להיט אינסטנט, באתר וואלה, 17 ביוני 2011 שנהב דעבול, אינסטוש מצעד התמונות והסרטונים ברשת, אתר פרוגי רפאל קאהאן, אפליקציית החיים הטובים: מדריך אינסטגרם, באתר כלכליסט, 14 במאי 2016 הגר סרבריסקי, ‏התמונות שהרתיחו את משטרת האינסטגרם, באתר onlife,‏ 7 ביולי 2015 יאיר מור, מסנג'ר ייסגר? זה המהלך המפתיע של פייסבוק, באתר אייס, 20 בנובמבר 2021 יאיר מור, אינסטגרם בשינוי דרמטי – האם היא תעלה כסף?, באתר אייס, 17 בנובמבר 2021 ינון בן שושן‏, מנויים משלמים: אינסטגרם מאפשרת לכם להרוויח כסף, באתר וואלה, 20 בינואר 2022 instagram photo sharing is simply a success,Social Media Delivered, August 4, 2011 Kevin Systrom's answer to What is the genesis of Instagram? - Quora, www.quora.com The Instagram Community - One Million and Counting, Instagram, December 21 2010. At 5 Million Users, It's Hard Not To View Instagram Through A Rose-Colored Filter,TechCrunch, June 13, 2011. Instagram Community - Ten Millionand Counting September 26, 2011 We are 25 million users on Instagram, instagramers. March 4, 2012. הראל עילם, אינסטגרם מזנקת: הגיעה ל-200 מיליון משתמשים, באתר כלכליסט, 26 במרץ 2014 Testing, Testing… Instagram. July 16, 2011. Photos Instagram. August 3, 2011. אור יעקב, ‏עמק הסיליקון מוכה תדהמה: פייסבוק רכשה את אינסטגרם תמורת מיליארד דולרים, באתר "אנשים ומחשבים", 10 באפריל 2012 יהונתן זילבר, אינסטגרם שווה מיליארד דולר?, באתר ynet, 9 באפריל 2012 אינסטגרם מציגה את Instagram Stories: שיתוף רגעים ל-24 שעות באתר tgspot זה לקח 7 שנים אבל החל מהיום אינסטגרם בתמיכה מלאה בעברית, באתר "גיקטיים", 1 בנובמבר 2017 הגר בוחבוט, סוף הסטורי: מייסדי אינסטגרם התפטרו מפייסבוק, באתר ynet, 25 בספטמבר 2018 Josh Constine, Meet Adam Mosseri, the new head of Instagram, TechCrunch, October 1, 2018 Instagram launches shopping checkout, charging sellers a fee באתר techchrunch גרסת הלייט של אינסטגרם מגיעה לישראל, באתר ynet, 10 במרץ 2021 לאחר הביקורת: פייסבוק משהה פיתוח גרסת אינסטגרם לילדים, באתר TheMarker‏, 27 בספטמבר 2021 Instagram by the Numbers: Stats, Demographics & Fun Facts, omnicoreagency.com, ‏4 בינואר 2022 Frommer, Dan Here's How To Use Instagram Business Insider. November 1, 2010 Kylie Cardell; Kate Douglas Emma Maguire, Story social Media and Ephemeral Narratives as Memoir. Mediating Memory, Tracing the Limits of Memoir Harry Guinness, What Are Instagram’s “Stories”, and How Do I Use Them?, How to geek, ‏24.1.2017 איך יוצרים "סיפור" באינסטגרם?, באתר Create it HOW MANY PEOPLE USE INSTAGRAM STORIES? [USER GROWTH CHART], Media kix Ellie Mason, https://medium.com/@elliemgmason/the-rise-of-the-instagram-story-f3b369472d00, Medium עידו קינן, אינסטגרם: אינסטנט אמנות, באתר ynet, 11 בדצמבר 2011 לאון פלדמן, ואז הגיע אינסטגרם: פתיחת תערוכת "אופנה וצבע 1950-2011" אתר nrg מעריב, 30 בינואר 2012 ברק בן שמעון, כך הפכו גיא זהר ובר רפאלי למפלצות רשתות חברתיות, באתר פידר, 20 בפברואר 2012 גל גדות היא הישראלית עם עמוד האינסטגרם הפופולרי ביותר בין הסלבס הישראלים, בעמוד האינסטגרם שלה היה יותר מ-17 מיליון עוקבים חשבונות האינסטגרם המובילים לחודש מרץ 2017 באתר איגוד האינטרנט הישראלי יוסי גורביץ, הילד שלך באינסטגרם? תתחיל לחסוך לפסיכיאטר, באתר כלכליסט, 23 במאי 2017 נבו טרבלסי, ‏הכירו את האישה שחשפה את הפנים האמיתיות של פייסבוק, באתר גלובס, 4 באוקטובר 2021 Alice Hearing, Musk took a stab at 'envy amplifier' Instagram in response to Warren Buffett’s right-hand man, Fortune (באנגלית) OSF, osf.io Instacomparison: Social Comparison and Envy as Correlates of Exposure to Instagram and Cyberbullying Perpetration, January 2022, Psychological Reports 126(2):003329412110673 "Social media addiction can lead to low self-esteem, envy: 5 ways to beat it". The Economic Times. 2018-10-15. נבדק ב-2024-08-11. The Instagram effect: How the psychology of envy drives consumerism, Deseret News, ‏2023-12-25 (באנגלית)